אחרי ששיחק בשלושה מועדוני כדורגל במולדתו, הגיע ג'ורג' לאייאקס ב-1993, יחד עם חברו לנבחרת ניגריה נוואנקוו קאנו. כבר בעונתו הראשונה באמסטרדם, יצר רושם חיובי של שחקן מרשים, לאחר שכבש 4 שערים ב-27 משחקי ליגה, ועזר לקבוצתו לזכות בליגת העל ההולנדית. גם בשתי העונות שלאחר מכן זכה עם אייאקס באליפות הולנד. בעונת 1994-1995, שותף להישג המרשים של אייאקס, כאשר שיחק בהרכב הקבוצה בניצחון משחק גמר ליגת האלופות נגד מילאן האיטלקית.